OzLabs/hebrew-wiki-articles huggingface dataset:
הדיוויזיה ההררית אס אס ה-23

דיוויזיה הררית מס' 23, קאמא אס אס, שקיבלה לאחר מכן את השם "הדיוויזיה הקרואטית מס' 2", הוקמה על ידי גרמניה הנאצית, בתקופת מלחמת העולם השנייה, בתחום קרואטיה, שכללה באותה תקופה גם את בוסניה והרצגובינה.

לאחר הצלחת הגיוס של בוסנים מוסלמים (בעידוד המופתי הירושלמי חאג' אמין אל-חוסייני) לדיוויזיית אס אס הררית ה-13 ("הנדשאר", או חנג'ר), החליטו הגרמנים להקים דיוויזיה נוספת המבוססת על חיילים בוסנים מוסלמים. הדיוויזיה הוקמה ביוני 1944 והרכבה היה 90% בוסנים מוסלמים ו-10% קרואטים קתולים. בספטמבר 1944 היא פורקה והחיילים צורפו לדיוויזיה הררית מס' 13, חאנדיאר אס אס.

==לקריאה נוספת==
<div class="mw-content-ltr">
* Williamson, Gordon, German Mountain & Ski troops 1939-45, Oxford: Osprey Publishing, 1996.
</div>

==קישורים חיצוניים==

קטגוריה:בוסניה והרצגובינה: היסטוריה
קטגוריה:יוגוסלביה במלחמת העולם השנייה
23
23
הסכם אנקרה

הֶסְכֵּם אַנְקָרָה (בטורקית: Ankara Antlaşması) נחתם ביום 20 באוקטובר 1921 באנקרה שבטורקיה בין נציגי ממשלת צרפת לנציגי האספה הלאומית הגדולה של טורקיה, וסיים באופן רשמי את מלחמת טורקיה–צרפת בדרומה של אסיה הקטנה.

ההסכם נחתם לאחר שהסכם השלום בקיליקיה שנחתם בין הצדדים הניצים ב-9 במרץ 1921 בלונדון לא השיג את מטרתו, והלוחמה המשיכה. לפי ההסכם נסוגו הצרפתים משטחי דרום אנטוליה עליהם השתלטו לאחר מלחמת העולם הראשונה בהתאם להסכמותיהם עם הבריטים במסגרת הסכם סייקס–פיקו, ובתמורה הכירו הטורקים במנדט הצרפתי על סוריה. הסכם אנקרה השפיע במידה רבה על ניסוח קו הגבול בין הרפובליקה של טורקיה למנדט הצרפתי על סוריה כפי שנקבע מאוחר יותר בהסכם לוזאן שנחתם ב-1923. 

עד יום 3 בינואר 1922 השלימו הצרפתים את פינוי חייליהם משטחי אסיה הקטנה שנותרו בחזקתם, ובכלל זה מהערים גזיאנטפ, טרסוס ואדנה, ונסיגתם לוותה במנוסה של תושבים ארמנים מהאזור. 

הסדרת דרישותיהם של הצרפתים בחלקים אחרים של אסיה הקטנה, דהיינו באזור מצרי דרדנלים ובוספורוס וכן לאורך חופי הים השחור הוסדרה באופן סופי במסגרת שביתת הנשק של מודניה. 

==קישורים חיצוניים==

* 

אנקרה
אנקרה
קטגוריה:מלחמת העצמאות של טורקיה
אנקרה
קטגוריה:גבול טורקיה–סוריה
קטגוריה:1921 בצרפת
הגלריה הלאומית ז'ה דה פום

הגלריה הלאומית זֶ'ה דֶה פּוֹם (בצרפתית: La galerie nationale du Jeu de Paume) היא אתר לתצוגת אמנות עכשווית וצילום, הנמצא בגני טווילרי, בקצה הצפון-מערבי של la Terrasse des Feuillants שבכיכר הקונקורד, ברובע הראשון של פריז שבצרפת. שטח התצוגה בגלריה הוא 1,200 מטרים רבועים.

== היסטוריה ==
בניין הגלריה נבנה בשנת 1861 בתקופת שלטונו של נפוליון השלישי, ואכלס בתחילה מגרשי טניס; שמו נגזר מהכינוי הישן למשחק הטניס – "זֶ'ה דֶה פּוֹם" (jeu de paume).

משנת 1909 מוקדש המבנה לאמנות, בשיתוף עם מוסדות האמנות מוזיאון האורנז'רי ומוזיאון הלובר. בזמן מלחמת העולם השנייה, שימש המבנה לאחסון יצירות של אמנים יהודים שהוחרמו בידי הנאצים. בין השנים 1947 ל-1986, שנת חנוכתו של מוזיאון ד'אורסי, הציגה גלריית ז'ה דה פום יצירות אימפרסיוניסטיות.

הגלריה נפתחה מחדש לאחר שבוצעו בה שיפוצים בתחילת שנות התשעים של המאה ה-20, ביוזמתו של שר התרבות ז'אק לאנג, שנקראה מעתה הגלריה הלאומית ז'ה דה פום. אתר התצוגות החדש יועד לאמנות מודרנית ועכשווית מסוגים שונים, אך משנת 2004 הוא מוקדש בלעדית לתערוכות צילום עכשווי ולאמנות וידאו.

==קישורים חיצוניים==
* 

* 
* [https://web.archive.org/web/20081227135309/http://www.museums-of-paris.com/musee_fr.php?code=396 הגלריה הלאומית ז'ה דה פום]
* [https://web.archive.org/web/20070211123151/http://www.paris.org./Musees/JeudePaume/ כיוונים, שעות פתיחה]

קטגוריה:מוזיאונים לצילום
קטגוריה:פריז: מוזיאונים
קטגוריה:הרובע הראשון של פריז
מרד האיכרים האנגלי

ציור הממחיש את סוף המרד
מרד האכרים האנגלי (באנגלית: Peasants' Revolt, Tyler’s Rebellion, or the Great Rising of 1381) היה מרידה נגד המלך ריצ'רד השני, מלך אנגליה בן ה-14, בשנת 1381.

==רקע למרד==

לאחר המגפה השחורה נוצר באנגליה מחסור בכוח אדם וכתוצאה מכך המשכורות החלו לעלות. במטרה למנוע את עליית השכר, נחקקו חוקים שקבעו שכר מקסימום ונקבע שכל אדם המסוגל לעבוד חייב לעבוד. בשנת 1377 הטיל אדוארד השלישי, מלך אנגליה מס גולגולת שנועד לממן את מלחמת מאה השנים נגד צרפת. בשנת 1381, בתקופת שלטונו של המלך ריצ'רד השני, הועלה שיעור המס באופן חד וגבייתו הפכה לגמישה, כאשר סכומים שונים הוטלו על אנשים שונים, ועל כן נתפסה בעיני ההמון כשרירותית ומפלה.

כיוון שהמלך היה בן 14 בלבד, הייתה ליועציו מעורבות גדולה בענייני הממלכה, והם נחשבו בעיני רבים בעם כמושחתים. השלטון הפעיל יד קשה במאמציו לגבות את המס.

==המרד==
כאשר ג'ון במפטון, אחד מגובי המס, הגיע עם שני עוזרים לעיירה ברנטווד באסקס, בשנת 1381, סירבו התושבים לשלם את המס בטענה שהם כבר שילמו מספיק, והמון זועם של מעל מאה איש בהנהגת תומאס בייקר גרש מהעיירה את גובי המס. כאשר תגבורת נשלחה לברנטון מלונדון, הוציא ההמון להורג שישה מהפקידים בתגבורת והשביע את השאר שלעולם לא יחזרו לגבות מס. שמועת המרידה התפשטה במהירות ובכל מחוזות אסקס וקנט סירבו אנשים לשלם את המס. קבוצה גדולה של חמושים, מעודדים מההצלחה, יצאו ביוני לכיוון לונדון. כאשר ההמון הגיע לבלקהית' בקרבת לונדון ב-12 ביוני, הוא פגש את הכומר ג'ון בול אשר טבע את האימרה: "כאשר אדם עדר וחוה טוותה, מי היה במעמד האצילים?" (?When Adam delved and Eve span, who was then the gentleman). למחרת נכנס ההמון ללונדון והציג את דרישותיו בפני המלך, בהן ביטול הצמיתות ופיטורי חלק מהשרים, שנחשבו מושחתים.

במקביל, פשט המון על מצודת לונדון והצליח להיכנס פנימה, כנראה הודות לסיוע מבפנים. ההמון חיסל את השרים שנמצאו שם, ובהם את סיימון מסדברי שהיה הלורד צ'נסלור והארכיבישוף של קנטרברי, ורוברט דה האלס שר האוצר.

למחרת היום, אחד ממנהיגי המורדים, ווט טיילר, נפגש לבדו עם המלך ואנשיו, והוצא להורג על ידיהם, לפי הנטען לאחר שנהג בגסות ושלף סכין. המלך הצליח לשכנע את ההמון כי הכל כשורה ושדרישותיהם ימולאו ואמר להם לחכות לטיילר בנקודת מפגש רחוקה. בינתיים הצליח המלך לגייס צבא של 7,000 חיילים, ויצא למסע לחיסול המורדים. המלך הפר את כל התחייבויותיו למורדים ולא ביטל את המיסים החדשים כפי שהבטיח.

==קישורים חיצוניים==

* 
* 
* 
* 

קטגוריה:אנגליה: היסטוריה
קטגוריה:המאה ה-14
האיכרים האנגלי
הדיוויזיה ההררית אס אס ה-21

דיוויזיית אס אס הררית ה-21 'סקנדרבג, שקיבלה לאחר מכן את השם "הדיוויזיה האלבנית הראשונה", הוקמה על ידי גרמניה הנאצית, בתקופת מלחמת העולם השנייה, מתוך האוכלוסייה האלבנית המוסלמית של קוסובו.

ב-1943 הוקמה על ידי האלבנים הליגה השנייה של פריזרן, כדי לקדם את שלטונם במקומות המאוכלסים על ידי אלבנים. הליגה הכריזה על ג'יהאד נגד סלאבים, צוענים ויהודים. בראש הליגה נבחר רדז'פ מיטרוביצה, מי שהתמנה גם לראש ממשלת אלבניה שתחת שלטון גרמניה הנאצית. הליגה ומנהיגיה עודדו את האלבנים להתגייס ליחידות אס אס גרמניות.

לאחר הצלחת הגיוס של בוסנים מוסלמים (בעידוד המופתי הירושלמי חאג' אמין אל-חוסייני) לדיוויזיית אס אס הררית ה-13, החליטו הגרמנים להקים דיוויזיה נוספת המבוססת על חיילים אלבנים מוסלמים, מרביתם ממחוז קוסובו. הדיוויזיה הוקמה במרץ 1944 והתקיימה עד מרץ 1945.

הדיוויזיה האלבנית נקראה על שמו של הגיבור הלאומי האלבני, סקנדרבג, נועדה למלחמה נגד הפרטיזנים ולאלבנים הובטח שלאחר המלחמה תוקם מדינה אלבנית גדולה שתכלול, בנוסף לאלבניה עצמה, גם את קוסובו ואת צפון מקדוניה.

בפברואר 1944 הדיוויזיה עצרה כ-280 יהודים ומסרה אותם לנאצים הגרמנים – יהודים אלה לא שבו. הסרבים האשימו את לוחמי הדיוויזיה שביצעו טיהור אתני כנגד הסרבים.

==לקריאה נוספת==
<div class="mw-content-ltr">
* Williamson, Gordon, German Mountain & Ski troops 1939-45, Oxford: Osprey Publishing, 1996.
</div>

==קישורים חיצוניים==

* [http://www.feldgrau.com/21ss.html אודות הדיוויזיה] באתר 'feldgrau'.

==הערות שוליים==

קטגוריה:יוגוסלביה במלחמת העולם השנייה
קטגוריה:אלבניה במלחמת העולם השנייה
21
21
גבריאל צורן

גבריאל (גבי) צורן (נולד ב-1947) הוא פרופסור אמריטוס לספרות באוניברסיטת חיפה ובאוניברסיטה הפתוחה, מתרגם, סופר ועורך ספרותי. צורן הוא חבר בוועדה מקצועית למינוח בנושאי ספרות של האקדמיה ללשון העברית.

==ביוגרפיה==
צורן נולד בחיפה. למד בבית הספר הריאלי ולאחר שירות צבאי, בשנים 1967–1987 התגורר בירושלים. את לימודיו לתואר שני השלים בחוג לספרות השוואתית באוניברסיטה העברית בירושלים, ואת לימודיו לתואר דוקטור בחוג לתורת הספרות באוניברסיטת תל אביב, בהנחייתו של פרופ' בנימין הרושובסקי. נושא שהיה למוקד עבודתו המחקרית הוא תפישת המרחב ביצירה הספרותית. המחקר מבוסס על מושגים מתורת הספרות, מן הפילוסופיה ומן הגאוגרפיה, המתודולוגיה שלו נשענת על הסטרוקטורליזם. ב-1987 שב לאוניברסיטת חיפה ושם משמש פרופסור לספרות ומלמד גם בחוג לספרות עברית והשוואתית באוניברסיטה הפתוחה. בנוסף, מתמחה צורן בספרות גרמנית ובספרות יוון הקלאסית ואף תרגם יצירות מפתח משתי תרבויות אלו לעברית. שימש כעורך כתב העת האקדמי דפים למחקר בספרות.

גבריאל צורן גם חיבר שני ספרי ילדים, "מורד הזמיר" (עם עובד: תשמ"ו 1986), המספר את סיפורו של ילד ממשפחה יקית בחיפה של שנות ה-50; ו"אגס, תפוח וקינמון" (הוצאת שוקן), המבוסס על סיפור אגדה.

גבריאל צורן נשוי למרצה לביבליותרפיה וספרות רחל צורן, בנם הוא המנצח יובל צורן.

==מתרגומיו==
* "רטוריקה" מאת אריסטו (תרגום מיוונית עתיקה, מבוא והערות, ייעוץ: נתן זך), ספרית פועלים, 2002
* "מוצרט הקטן שלנו", מאת וולפגנג בורכרט, (הקיבוץ המאוחד, 1989)
* "הסהרורים" מאת הרמן ברוך, 1988
* "עד שמיעה", מאת אליאס קנטי, 1987
* "יוסף ואסנת", ספר חיצוני מהתקופה ההלניסטית
*"הרבה צרות היו לו עם המלחמות", מבחר מסיפורי וולפגנג בורכרט, (הספרייה הקטנה 2007)
*"קטגוריות" מאת אריסטו (תרגום מיוונית עתיקה, מבוא והערות), רסלינג, 2019

==ספריו==
* [http://www.text.org.il/index.php?book=0904121 "מעבר לחיקוי"], (טקסט ואמנויות לשון במחשבה האריסטוטלית) ההוצאה לאור אוניברסיטת תל אביב, 2010.
* "טקסט, עולם, מרחב: דרכי ארגונו של המרחב בטקסט הסיפורי", הוצאת הקיבוץ המאוחד, המכון הישראלי לפואטיקה וסמיוטיקה ע"ש פורטר, אוניברסיטת תל אביב, 1997.
* "אגס, תפוח וקינמון", הוצאת שוקן, ירושלים, 1995.
* "מורד הזמיר", הוצאת עם עובד, תל אביב, 1986.

==ממאמריו==
* "דיוניסוס והפולחן הדיוניסי בדיאלוגים האפלטוניים" (בקובץ "דיוניסוס ופמלייתו באמנות ארץ־ישראל" 1998)
* " אלזה לסקר-שילר בדרכה אל העברית" (בקובץ אלזה לסקר-שילר – משוררת מציירת 2006)
* [https://web.archive.org/web/20060706200210/http://www.biu.ac.il/law/mishpat/tzoran.pdf רטוריקה כצומת של מגעים בין משפט לספרות], מחקרי משפט י"ח, כרך 1
* מאמרים על האודיסאה (עריכה), הוצאת כתר, 1989

==לקריאה נוספת==
* שי חורב, גבריאל צורן, בלקסיקון החיפאים אישים ודמויות בחיפה, דוכיפת הוצאה לאור, עמ' 304, 2018.

==קישורים חיצוניים==
* 
* 
* 

קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:מתרגמים ישראלים
קטגוריה:מתרגמים לעברית
קטגוריה:מתרגמים מגרמנית לעברית
קטגוריה:מתרגמים מיוונית לעברית
קטגוריה:סגל אוניברסיטת חיפה: ספרות עברית והשוואתית
קטגוריה:סופרי ילדים ונוער ישראלים
קטגוריה:סופרים ישראלים
קטגוריה:סופרים כותבי עברית
קטגוריה:ישראלים שנולדו ב-1947
גיום די בלה

גיום די בלה
גיום די בלה (בצרפתית: Guillaume du Bellay; 1491 – 9 בינואר 1543) היה היסטוריון, איש צבא ודיפלומט צרפתי.

נולד למשפחת אצולה בחבל אנז'ו (כיום בחבל פיי דה לה לואר) בצרפת. נודע כלוחם אמיץ והיה נערץ בשל גבורתו ובשל התנהגותו האצילה. שימש כפרש במסדר סן מישל ולקח חלק בקרב פאביה (24 בפברואר 1525), שבו נפל בשבי הספרדי יחד עם פרנסואה הראשון, מלך צרפת.

מ-1537 היה מושל העיר טורינו בצפון איטליה, ואחר כך התמנה למשנה למלך פיימונטה, שם כבש מספר מקומות מבוצרים מידי צבא האימפריה הרומית הקדושה, ונפצע בקרב מספר פעמים. שימש כשגריר המלך פרנסואה הראשון אל האפיפיור קלמנס השביעי, ואחר כך כשגריר צרפת לאנגליה ולגרמניה. ב-1542 יצא מפיימונטה לפריז כדי לייעץ למלך בענייני הממלכה, אולם צפונית מערבית מן העיר ליון נתקף בחולשה ונאלץ לחדול ממסעו. הוא נשאר בעיירה סן סמפוראן ונפטר שם ב-1543.

ב-1569 יצאו לאור "הזיכרונות" של מרטאן די בלה (1495–1559) בעשרה ספרים ששלושה מהם (5–7) נכתבו על ידי אחיו, גיום די בלה שתיאר את הקרבות שבהם לקח חלק ואת המשא ומתן בין הצדדים הלוחמים בשנים 1536 - 1540. זיכרונות אלה מהווים מקור חשוב להיסטוריונים של המלחמות בין פרנסואה הראשון לבין קרל החמישי, קיסר האימפריה הרומית הקדושה. גיום די בלה הוא שהחל לכתוב יצירה זו, ואחיו מרטאן הרחיבה לתקופה 1513 - 1547.

==קישורים חיצוניים==

* 

קטגוריה:אנשי צבא צרפתים
קטגוריה:היסטוריונים צרפתים
קטגוריה:ילידי 1491
קטגוריה:נפטרים ב-1543
קוד פרופר

עץ ממוספר המתאים לקוד פרופר 4445
בתורת הגרפים, קוד פרווּפֵר (Prüfer Sequence) הוא התאמה בין קבוצת העצים הממוספרים בעלי n צמתים לבין אוסף הווקטורים באורך n-2 המורכבים ממספרים טבעיים בין 1 לבין n, באופן שמהווה מעין קידוד של המידע שדרוש כדי ליצור את הגרף. את הקידוד יצר המתמטיקאי הגרמני היינץ פרווּפֵר (1896-1934) ב-1918, וסיפק בכך את ההוכחה הקונסטרוקטיבית הראשונה למשפט של קיילי (1889) שלפיו מספר העצים הפורשים של הגרף השלם <math>\ K_n</math> הוא <math>\ n^{n-2}</math>.

קוד פרופר הוא פונקציה חד-חד-ערכית ועל מאפשר לזהות בעיות ספירה של עצים ממוספרים כבעיות הנוגעות לתכונות של סדרות של מספרים ובכך מאפשר ייבוא של שיטות קומבינטוריות בסיסיות לפתרון בעיות מורכבות בתורת הגרפים.

== תהליך הקידוד - מעבר מגרף לקוד ==
תהליך קידוד גרף בעל 6 צמתים לקוד פרופר{{ש}}באדום - עלה בעל הערך הנמוך ביותר{{ש}}בכתום - הצומת אליו העלה בעל הערך הנמוך מחובר. אותו נדרש להציב בקוד.{{ש}}איקס - עלים שכבר נותחו בשלב הקודם ולכן לא נדרש לקחת אותם בחשבון
בהינתן עץ <math>\ T</math> כלשהו וצומת <math>\ v</math> כלשהו בתוכו נסמן ב- <math>\ T-v</math> את העץ המתקבל על ידי הסרת הצומת v וכל הצלעות המחוברות אליו. סימון זה יאפשר להגדיר רקורסיבית את פעולת הקוד.
 
בכל שלב:
# נבחר את העלה (צומת בעץ המחובר לצומת אחד בלבד, כלומר צומת בעל דרגה 1) שמספרו הוא מינימלי.
# נרשום, במקום הבא בוקטור הקוד, את מספרו של הצומת היחיד שמחובר אליו.
# נמחק את העלה מהעץ

לאחר המחיקה נוצר עץ חדש <math>\ T-v</math> עם מספר צמתים קטן באחד מהעץ המקורי, עליו נפעיל שוב את התהליך. 
התהליך יסתיים כאשר יישארו שני עלים המחוברים אחד לשני. היות שאורך הקוד שווה למספר צמתים שהוסרו - אורך הקוד הוא בעל n-2 איברים.

==תהליך החילוץ - מעבר מקוד לגרף==
מעבר מקוד פרופר "1344" לגרף עץ תואם
נציג פונקציה הופכית לקוד פרופר, כלומר, מעבר מוקטור באורך n-2 המכיל מספרים טבעיים מ-1 עד n לעץ תואם. נדרש להיעזר ברשימה של כל המספרים הטבעיים בין 1 ל-n ובוקטור הקוד. השלבים בתהליך:
#נחפש את המספר המינימלי ברשימה שאינו מופיע בוקטור הקוד, ונציב אותו כצומת בגרף.
#ניקח את הערך הראשון בוקטור ונציב כצומת בגרף
#נמתח קשת בין הצמתים שנוצרו בשני השלבים הקודמים
#נמחק את המספרים מהווקטור ומהרשימה

נחזור על השלבים שוב ושוב, לאחר n-2 שלבים יישארו ברשימה שני מספרים והווקטור יהיה ריק. נחבר את שני הצמתים האלו בקשת.

==קישורים חיצוניים==

* [http://mathworld.wolfram.com/PrueferCode.html תהליך הקידוד] - הסבר ודוגמאות
* 

קטגוריה:קומבינטוריקה
קטגוריה:תורת הגרפים
עאדל אמאם

עאדל אמאם (בערבית: عادل إمام; נולד ב-17 במאי 1940 באל-מנצורה) היה שחקן קולנוע, טלוויזיה ותיאטרון מצרי, עד לפרישתו ממשחק ב-2024. 

== קריירה ==
אמאם נמנה עם השחקנים המוכרים ביותר בקולנוע הערבי. הוא שיחק ביותר מ-120 סרטים, יותר מ-20 מחזות וסדרות טלוויזיה, ובתוכנית רדיו עם הזמר עבד אל-חלים חאפז. בתפקידיו השונים הוא מציג קשת רחבה של סגנונות הומור וזוכה לביקורות אוהדות הן מצד המבקרים והן מקהל הצופים.

עם זאת, לא פעם היו אמאם וסרטיו מושא לביקורת ומחלוקת בתוך החברה המצרית, בעיקר מצד אסלאמיסטים. סרטים רבים בכיכובו, כמו "ציפורי החושך" (1985) "הטרוריסט" (1994) מציגים בצורה סאטירית וביקורתית קנאות דתית. 

אמאם מוכר בישראל בעיקר מסרטי הקולנוע הערבים המשודרים זה שנים רבות בימי שישי (בעבר בערוץ 1 וכיום בערוץ 33), בהם "הטרור והקבב". 

בשנת 2005 השתתף בסרט "בית יעקוביאן", המבוסס על הרומן של עלאא אל-אסואני. סרט זה הוא ההפקה המצרית היקרה ביותר עד כה.

בינואר 2024 הודיע על פרישה ממשחק<ref></ref>.

== פעילות חברתית ==
בינואר 2000 מונה על ידי האומות המאוחדות לשגריר של רצון טוב של נציבות האו"ם לפליטים ומאז הוא עוסק ללא לאות בקידום נושא הפליטים בעולם.

== חיים אישיים ==
עאדל נשוי ואב לשלושה ילדים. אחד מילדיו הוא הבמאי ראמי אמאם. בן נוסף שלו הוא השחקן מוחמד אמאם.

== דעותיו הפוליטיות ==
אמאם ידוע כליברל המתנגד למה שהוא רואה כקשר בין דת לפוליטיקה ודיבר בגנות ההסתה שגורמים דתיים שותפים לה. 

הוא ידוע בתמיכתו ברשות הפלסטינית, ובראשית האינתיפאדה אף דרש מממשלתו לגרש מקהיר את השגריר הישראלי. בשנת 1998 התכבד להיות במטוס הראשון שחנך את שדה התעופה הבינלאומי ברצועת עזה. 

בפברואר 2012 נגזרו עליו שלא בפניו שלושה חודשי מאסר בגין פגיעה באסלאם, אך בערעור הפך בית המשפט את גזר הדין. בשנת 2017 התפרסם סרטון של ההסברה הישראלית ברשתות החברתיות, ובו הוא מביע את דעתו נגד חמאס ותקיפותיה נגד ישראל. כמו כן מתח ביקורת על הסוויטות המפוארות של מנהיגי חמאס בביירות וחיי התענוגות שלהם.

==קישורים חיצוניים==

* 

* [http://adel.montagal.com מועדון המעריצים הבלתי רשמי של עאדל אמאם בישראל]
* [http://www.elcinema.com/person/pr1048597/ עאדל אמאם], באתר ElCinema 

==הערות שוליים==

קטגוריה:שחקני קולנוע וטלוויזיה מצרים
קטגוריה:שחקני תיאטרון מצרים
קטגוריה:בוגרי אוניברסיטת קהיר
קטגוריה:מצרים שנולדו ב-1940
במחנה גדנ"ע

תמונת השער של גיליון 439 של במחנה גדנ"ע מדצמבר [[1977]]
הוצאה מיוחדת של במחנה גדנע למחרת פרוץ [[מלחמת יום כיפור. במחנה גדנע פרסם גיליונות מיוחדים מדי יום לאורך כל המלחמה.]]
במחנה גדנע היה כתב עת לנוער של פיקוד הגדנ"ע. יצא לאור מלפני קום המדינה ובהמשך בהוצאת משרד הביטחון ועד תחילת שנות ה-90, עת הוחלט על צמצום מספר הביטאונים הצבאיים. בגלגוליו הראשונים נקרא: "עלומים", "ניב עלומים" ו"במחנה עלומים".

עיתון נוסף שהחל לצאת במקביל בשנות החמישים, "במחנה גדנ"ע למתערה", פנה במיוחד אל הנוער העולה וקישר בין תושבי מחנות העולים והמעברות ל"ישראל הוותיקה". בהמשך שינה את שמו ל"באהלי גדנ"ע" וביולי 1959 אוחד עם ב"מחנה גדנ"ע". בני נוער הוזמנו להשתתף בכתיבה והקבועים שבין הכותבים הצעירים זכו למעמד של כתבים צעירים (כ"צים). אסתר ברזל ניהלה את הכתבים צעירים, וסייעו בידה גם יורם טרה לב ואביטל מוסנזון. 

עם הכתבים הצעירים של כתב העת נמנו אברהם בן-עזרא, הגר שפר, פנחס גייסטמן, דן אלמגור, דן לאור, גפי אמיר, גולן יוכפז, גיא בכור, מנחם בן, עמנואל רוזן ואמיר גבע. 
אחד המדורים הפופולריים של במחנה גדנ"ע היה "קלשון" - אסופת בדיחות בעריכת יהושע (יוש) הלוי, בהשתתפות קבועה של הכותבים אברהם בן-עזרא, עלי מוהר, פנחס גייסטמן, פנינה שרפסקי ואחרים.

עם עורכיו וכתביו של ב"מחנה גדנ"ע" נמנו: מרדכי נאור (עורך בשנים 1971-1962), זאב ענר, יורם טהרלב, יוסי גמזו ויהודה אטלס (סגן עורך בשנים 1961–1966), עלי מוהר, אמיר חצרוני, אהד זמורה (מזכיר המערכת בראשית שנות ה-50), דן אלמגור, רחל חלפי, ירמיהו יובל, זאב סגל, יורם דינשטיין, יוסי שריד.

==קישורים חיצוניים==

* [http://www.irgon-haagana.co.il/Info/hi_show.aspx?id=47909&design=&levelId=59808& עלומים (גדנ"ע)]

קטגוריה:כתבי עת של צה"ל
קטגוריה:גדנ"ע
וסרמן

וסרמן (או וואסרמן; Wassermann, אצל גרמנים גם Waßermann ) הוא שם משפחה שמקורו בגרמנית ותרגומו המילולי הוא "איש המים". משמעות השם יכלה להיות "בעל סירה" או "ימאי", "איש המתגורר על המים", "איש ההשקיות" או "נושא או מוביל מים". משמעות אחרת היא המזל "דלי" (בלטינית Aquarius) . השם נפוץ אצל גרמנים (תועד לראשונה ב-1313), והוא נישא גם על ידי כמה משפחות אצילים. פרט לאנשים ממוצא גרמני שחיו בארצותיהם או התפזרו בעולם, שם זה אומץ גם כן על ידי יהודים אשכנזים שחיו בהתחלה במרחב הגאוגרפי הגרמני. שם המשפחה היהודי וסרמן יכול להיות קשור לשם הפרטי משה, לפי משה רבנו שנמשה מן המים. וסרמן מתועד כשם משפחה יהודי במקרה של יצחק וסרמן מאוטינגן, אשר ביקר ביריד של לייפציג, גרמניה, בשנת 1706 . בהולנדית ובאנגלית קיים שם משפחה מקביל - וטרמן.

==הערות שוליים==

קטגוריה:שמות משפחה אשכנזיים
קטגוריה:שמות משפחה גרמניים
המנחה המוזיקלית

המנחה המוזיקלית, רי"ב 1079 (במקור הגרמני: Musikalisches Opfer או Das Musikalische Opfer) היא יצירה שהולחנה על ידי יוהאן סבסטיאן באך והוקדשה לפרידריך השני, מלך פרוסיה. היצירה מורכבת מריצ'רקרים, קאנונים וטריו סונאטה, אשר כולם מבוססים על נושא מאת המלך פרידריך השני.
הנושא עליו מבוססת היצירה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:יצירות מאת יוהאן סבסטיאן באך
שיר גוטליב

שיר גוטליב (נולדה ב-9 באפריל 1974) היא שחקנית וזמרת ישראלית.

==ביוגרפיה==
גוטליב התפרסמה לראשונה כאשר הופיעה בתוכנית הטלוויזיה "תופסים ראש" בערוץ הראשון במסגרת לימודיה בבית הספר לאמנויות תל אביב. 

כמו חלק מחבריה מהתוכנית (שבהם טל מוסרי, דנה דבורין, עידו מוסרי, נועה כהן ואסף קמיל) הצטרפה ללהקת הנוער "צעירי תל אביב" בה הייתה חברה בין השנים 1990 -1993, ובמסגרתה השתתפה בסדרה "לא כולל שירות" ששודרה אף היא בערוץ הראשון, והיא הייתה אחת הכוכבות הבולטות בה.

בשנות ה-90 ביצעה את שירי-הפתיחה לסדרות הטלוויזיה לילדים "חנוכה אצל סבתא בבי", "הרפתקאות פינוקיו", "צעירי בברלי הילס", "עוגי דוגי", "אגדות האחים גרים", "רוני וליטל", "דביבוני היער הירוק" ו"ספיידרמן: סדרת האנימציה".

את לימודי התיכון עשתה גוטליב במגמת תיאטרון בתיכון עירוני א' בתל אביב.

את שירותה הצבאי עשתה כפקידה בקריה, בין השנים 1993–1995.

במהלך שנות התשעים הנחתה גוטליב את התוכנית "זאפ לראשון" בערוץ הראשון.

בשנת 1998 שיחקה בסדרה "קפה פריז".

בשנת 1999 שיחקה בתפקיד אורח בסדרה "עשרים פלוס".

בשנות האלפיים, הנחתה את הגרלת הלוטו, ששודרה בערוץ 1.

== חיים אישיים ==
עובדת כמחנכת לכיתות א'-ב' בבית הספר היסודי "גבריאלי-הכרמל" בתל אביב. 

גוטליב גרושה ואם לשלוש בנות. מתגוררת בתל אביב.

אחותה, מיכל גוטליב פרידור מנהלת את בית הספר היסודי בנוף ים.

==קישורים חיצוניים==

קטגוריה:זמרות ישראליות
קטגוריה:זמרים ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:חברי להקת צעירי תל אביב
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:מנהלות בתי ספר ישראליות
קטגוריה:מנהלי בתי ספר ישראלים
קטגוריה:אנשי חינוך ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
חץ וקשת (סדרת טלוויזיה)

חץ וקשת (אנגלית: Crossbow) סדרת טלוויזיה אמריקנית אשר הופקה בין השנים 1987–1989 עבור הערוץ The Family Channel.

עלילת הסדרה מתרחשת באירופה בשלהי המאה ה-14 ומתמקדת בעלילותיהם של וילהלם טל (המבוססת על דמותו של וילהלם טל; הדמות מגולמת על ידי ויל ליימן) ובנו מת'יו. ויליאם נלחם במושל אוסטריה, גסלר (מגולם על ידי ג'רמי קלייד), המנסה לדכא את ההתקוממות בשווייץ.

בישראל הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים.

==קישורים חיצוניים==

קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:הטלוויזיה החינוכית הישראלית - תוכניות רכש
צמד לעניין

צמד לעניין (באנגלית: .T. and T) היא סדרת טלוויזיה קנדית אשר הופקה בין השנים 1988–1990.

שיר הנושא של הסדרה בוצע על ידי מרי קלייטון. 

בישראל הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים.

== תקציר העלילה ==
TS טרנר (מגולם על ידי מיסטר טי) הוא מתאגרף אשר הואשם בפשע אותו הוא לא ביצע ונכנס לכלא. בעזרת עורכת דין מצליחה בשם איימי טיילר (מגולמת על ידי אלכסנדרה אמיני), הם מצליחים להוכיח את חפותו והוא חוזר לרחובות בתור בלש פרטי שעובד כשותפה של איימי טיילר.

== הדמויות הראשיות ==
* TS טרנר (מיסטר טי) – הדמות הראשית בסדרה. טרנר הוא מתאגרף שעובד בתור בלש פרטי.
* אמנדה "איימי" טיילר (אלכסנדרה אמיני) – עורכת דין והשותפה של טרנר.
* טרי טיילר (קריסטינה ניקול) – השותפה החדשה של טרנר בעונה האחרונה של הסדרה.
* דנפורת' "דיק" דקר (דייוויד נרמאן) – הבעלים של חדר הכושר שבו מיסטר טי נוהג להתאגרף.

==קישורים חיצוניים==

קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:הטלוויזיה החינוכית הישראלית - תוכניות רכש
כנופיית גריידי

כנופיית גריידי הייתה כנופיית גנבים שפעלה בניו יורק במהלך שנות השישים והשבעים של המאה ה-19.

כנופיית גריידי הוקמה בידי עבריין אמריקאי ממוצא אירי<ref></ref> בשם ג'ון גריידי לאחר סיומה של מלחמת האזרחים האמריקנית. גריידי התחיל את הקריירה שלו כסוחר בסחורה גנובה, כשהסכום ההתחלתי בו סחר עמד על עשרת אלפים דולר. בשלב מוקדם מאוד בקריירה הפלילית שלו הוא ייסד כנופיה שהורכבה מהגנבים הידועים ביותר לשמצה בניו יורק של המאה ה-19, כדוגמת בילי "הילד" בורק, פט אנדרסון, הוד אניס, אדי פטנגיל וג'ק ראנד. הכנופיה פעלה באזור ברודוויי במנהטן, ובמהרה שלטה בו ללא עוררין.

השוד המצליח ביותר של הכנופיה היה שוד של שני מיליון דולר במזומן מכלכלן בשם רופוס ל. לורד ב-7 במרץ 1866. לקראת סוף העשור, רוב חברי הכנופיה פרשו, אולם גריידי המשיך לסחור בסחורה גנובה, מה שהביא אותו ליריבות עמוקה עם סוחרת אחרת ידועה לשמצה בשם פרדריקה מנדלבאום. גריידי, בסופו של דבר, הצליח להוציא את מנדלבאום מעסקים, כאשר הציע לגנבים שהיא עבדה איתם סכומי כסף שהיא לא יכלה לעמוד בהם.

==הערות שוליים==

קטגוריה:כנופיות
קטגוריה:פשע בניו יורק
כרומט

אשלגן כרומט
אשלגן דיכרומט
יון הכרומט
יון הדיכרומט
כרומטים ודיכרומטים (chromate, dichromate) הם מלחים של חומצה כרומית ודיכרומית, בהתאמה. מלחי כרומט מכילים את יון הכרומט, <sup>2-</sup>CrO<sub>4</sub>, וצבעם צהוב עז. מלחי דיכרומט מכילים את יון הדיכרומט, <sup>2-</sup>Cr<sub>2</sub>O<sub>7</sub>, וצבעם כתום עז.

==תכונות==
אטומי הכרום מצויים בדרגת חמצון +6 (כרום שש ערכי) בשני המלחים, ועל כן הם מחמצנים חזקים. כרום שש ערכי הוא חומר רעיל ומסרטן.

בתמיסה מימית יוני הכרומט והדיכרומט מצויים בשיווי משקל כימי, על פי התגובה הבאה:

::2CrO<sub>4</sub><sup>2−</sup> + 2 H<sub>3</sub>O<sup>+</sup> ⇌ Cr<sub>2</sub>O<sub>7</sub><sup>2−</sup> + 3H<sub>2</sub>O

ניתן להסיט את שיווי המשקל לכיוון הדיכרומט על ידי הורדת ה-pH (העלאת רמת החומציות של התמיסה), או בכיוון ההפוך על ידי הבססת התמיסה. זוהי דוגמה קלאסית לעקרון לה שטליה.

==שימושים==
* מלחים אלה משמשים באנליזה סביבתית למדידת צריכת החמצן הכימית, שיטה למדידה לא ישירה של כמות התרכובות האורגניות במים. 
* כאשר הם משמשים כמחמצנים או בטיטרציה של תגובת חמצון חיזור, הם מתחזרים ליון כרום תלת-ערכי, <sup>3+</sup>Cr, לו צבע כחול-ירוק.
* מלחי הכרומט ודיכרומט השימושיים ביותר הם מלחי הנתרן, אשלגן ואמוניום, להם מסיסות גבוהה במים. מלחי מתכות כבדות, לנתנידים ואחרות כמעט ואינם מסיסים, ולכן תועלתם פחותה.
* לעיתים מצפים מתכות בציפוי המרת כרומט (Chromate conversion coating), המגן מפני שיתוך, ומשפר את דבקות הצבע.
* משמש כחומר חיזוק בתעשיית עיבוד עורות ובעיבוד רצועות תפילין.
* השימוש בתרכובות כרומט במוצרים מוגמרים מוגבל באיחוד האירופי, עקב רעילותם הגבוהה, בהוראת הפרלמנט האירופי 2002/95/EC.

==קישורים חיצוניים==

* [https://web.archive.org/web/20060203090143/http://www.npi.gov.au/database/substance-info/profiles/25.html מידע אודות כרום שש ערכי] 

קטגוריה:אניונים
קטגוריה:תחמוצות
קטגוריה:גורמים מסרטנים
קטגוריה:כרום
מלכת הפלקט

מלכת הפלקט היא להקת רוק ישראלית שהוקמה בשנת 1998.

הסולן והיוצר העיקרי בלהקה הוא ברק גביזון אשר שר, מנגן בגיטרה וכותב ומלחין את מרבית השירים. ההרכב הראשון של הלהקה כלל את יוני מרון (גיטרה), שעבד לפני כן כמפיק בפועל עם זקני צפת, אמיתי אשר (גיטרה בס ושירה), שהיה לפני כן סולן להקת "אמיתי והנוגעים בדבר" שהוציאה אלבום אחד ופיטר רוט, שניגן גיטרה במוניקה סקס והזבובים, אך במלכת הפלקט ניגן בתופים.

הלהקה הופיעה באופן קבוע במועדון "הבארבי" בתל אביב ובשנת 1999 הוציאה בחברת אן אם סי את אלבומה הראשון שנשא את שם הלהקה. האלבום זכה לביקורות טובות בעיתונות, אשר השוו את צליל הגיטרות הייחודי של הלהקה לזה של סוניק יות', אך לאחר יציאת האלבום הלהקה קיימה מספר מועט של הופעות ולאחר מספר חודשים היה נראה שהיא הפסיקה את פעילותה. מבין חברי הלהקה פיטר רוט המשיך לקריירה המצליחה ביותר כנגן גיטרה, מפיק וזמר סולו.

בשנת 2005 ברק גביזון השתתף כזמר ונגן גיטרה באלבום הבכורה של מטרופולין, פרויקט מוזיקלי של עופר מאירי, שזכה להצלחה מסחרית רבה.

בשנת 2007 הלהקה הוציאה בחברת התו השמיני את האלבום השני "אח יפני". ההרכב הלהקה באלבום הזה כלל את גביזון ואשר, וכן את רועי דותן (בס וגיטרה) וטל מילר (תופים); באחד מהשירים ניגנו גם יוני מרון ויובל ליאון. למרות הפסקה של שמונה שנים ושינויים בהרכב, סגנון הנגינה נשאר ללא שינויים משמעותיים וצליל הגיטרות הייחודי הוא עדיין המאפיין הבולט שלו אם כי נוספו לו גם קלידים. כמו כן בסוף האלבום הופיעו לראשונה חמישה שירים שבוצעו בשפה האנגלית.

מבין שירי האלבום הצליח רק שיר אחד, "מיליון פעם", שהפך לשיר היחיד של הלהקה אשר הושמע בתדירות גבוהה ברדיו. לכן, מלכת הפלקט היא דוגמה ללהקה של להיט אחד.

==דיסקוגרפיה==
*מלכת הפלקט - 1999 (אן אם סי)
*אח יפני - 2007 (התו השמיני)

==קישורים חיצוניים==

* 

קטגוריה:להקות רוק ישראליות
בית חם

בית חם הוא שם אלבומה של עפרה חזה אשר יצא ב-1 באפריל 1984. האלבום חיזק את מעמדה של חזה כזמרת הפופולרית והמצליחה בישראל. להיטי האלבום כוללים את "בית חם" (בצלאל אלוני), "בן פרבר" (אלוני/הנרי ברטר), "איתך הלילה" (אלוני/ברטר) ו"יד ביד" (אלוני/צביקה פיק). האחרון אף הגיע למקום ה-8 במצעד השנתי.

האלבום הגיע במהרה למעמד אלבום זהב על סך מכירות של כ-25,000 עותקים. בשנת 2002 יצא הדיסק במארז מיוחד לצד האלבום חי, זאת לאחר הצלחת אלבום האוסף מנגינת הלב.

==רשימת רצועות==
#בית חם (בצלאל אלוני — בצלאל אלוני) [3:25]
#עזור לי (בצלאל אלוני — בצלאל אלוני) [3:30]
#במנגינת הלב (בצלאל אלוני — בצלאל אלוני) [2:50]
#לדעת כן או לא (ענת שרתוק — אלדד שרים) [3:45]
#יד ביד (בצלאל אלוני — צביקה פיק) [4:26]
#בן פרבר (בצלאל אלוני — הנרי ברטר) [3:50]
#איתך הלילה (בצלאל אלוני — הנרי ברטר) [2:35]
#קום והתעורר (בצלאל אלוני — הנרי ברטר) [3:35]
#אתה הבטחת (בצלאל אלוני — הנרי ברטר) [3:25]
#ריקוד אחרון (בצלאל אלוני — הנרי ברטר) [2:56]
* עיבודים: שירים: 1, 2, 4 - אלדד שרים, שירים: 3, 5 - אורי קריב, שירים: 6-10 - הנרי ברטר.
* הוקלט באולפני "סיגמא", טריטון" ו"רולי"
* טכנאי הקלטה ומיקס: גרי אקשטיין, עמיר בן-משה, יואב גרא

==קישורים חיצוניים==

* [http://www.youtube.com/watch?v=8e9A-_8UxeI במנגינת הלב], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=XYwNQ2XlYts יד ביד], מתוך ערוץ המוזיקה של הטלוויזיה החינוכית הישראלית באתר YouTube

==הערות שוליים==

קטגוריה:אלבומי 1984
קטגוריה:אלבומי עפרה חזה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת הד ארצי
האקדמיה הירדנית ללשון הערבית

האקדמיה הירדנית ללשון הערבית (בערבית: مجمع اللغة العربية الأردني) היא מוסד אקדמי־מדעי הפועל בעמאן בירת ירדן, ומטרתו קידום ופיקוח על השימוש בשפה הערבית.

האקדמיה נוסדה בשנת 1924, ומאז התקיימה כיישות מדעית, אולם רק בשנת 1976 קיבלה הכרה פורמלית ממשלתית. האקדמיה מוציאה באופן קבוע את "הז'ורנל של האקדמיה הירדנית ללשון הערבית". האקדמיה הירדנית נחשבת לאחד המוסדות המכובדים בתחום. מילונים רבים וכן פרסומים שונים בערבית מפרסמים את אישורה כמקור בר סמכא ללשון הערבית. בין עיסוקיה, מקדמת האקדמיה "ערביזציה" של מילים לועזיות רבות, והתאמת הלשון הערבית למונחים מודרניים.

== ראו גם ==
* האקדמיה ללשון הערבית בישראל
* האקדמיה ללשון הערבית בקהיר
* האקדמיה ללשון העברית

== קישורים חיצוניים ==
* 
* [https://web.archive.org/web/20110827063243/http://www.majma.org.jo/majma/res/data/en/en_index.htm האתר הרשמי של האקדמיה] 

==הערות שוליים==

קטגוריה:גופי פיקוח על הלשון הערבית
קטגוריה:ירדן: ארגונים
יהודה בן משה אלבוטיני

רבי יהודה בן משה אלבוטיני, ראש ישיבה ומקובל, לפני ה'רס"ט (1509) - ה'ר"פ (1520).

היה בנו של רבי משה, שהיה מחכמי ליסבון בירת פורטוגל, ונכדו של רבי יוסף בן אברהם חיון שהיה מגדולי פרשני המקרא בפורטוגל.

רבי יהודה עלה לירושלים, ובחודש סיוון ה'רס"ט (1509) חתם יחד עם בני הישיבה בירושלים על תקנה שנועדה לשחרר את תלמידי החכמים מתשלומי מיסים. אחרי רבי יעקב מטרייל כיהן כראש הישיבה בירושלים, ואת מקומו אחריו מילא רבי ישראל מפירושא. חיבר מספר ספרים בהלכה ובקבלה, וכמעט כולם נשארו בכתב יד. כמה מספריו הם על הרמב"ם, והם "יסוד משנה תורה", "מורה המשנה", ו"ספר ישועות", שחלקם נדפס בתוך מהדורות המשנה הנפוצות שנדפסו לראשונה בווילנה. ספרו החשוב בקבלה הוא "סולם העלייה", שההקדמה ושלושה פרקים ממנו נדפסו על ידי גרשום שלום ב"קריית ספר" שנים ב וכ"ב, ופרק נוסף נדפס בנספחים לספר "כתבי יד בקבלה". דרכו בקבלה היא בדרך הקבלה האקסטטית, בדרכו של רבי אברהם אבולעפיה. משערים שנפטר בשנת ה'ר"פ (1520).

==לקריאה נוספת==
*אנציקלופדיה לתולדות חכמי ארץ ישראל בערכו.
*מאיר בניהו, רבי יהודה בן רבי משה אלבוטיני וספרו "יסוד משנה תורה", בתוך "הר"מ במז"ל", ירושלים ה'תשט"ו.

==קישורים חיצוניים==
* 
* 

קטגוריה:מקובלים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-16
אבות הכנסייה

אֲבוֹת הַכנסייה, הידועים בנצרות גם בתור הָאָבוֹת הָרִאשׁוֹנִים, היו ראשוני התאולוגים והמחברים בדת הנוצרית. המושג מתייחס בעיקר לאבות שחיו בחמש מאות השנים הראשונות של ההיסטוריה הנוצרית ושאינם מחברי ספרי הברית החדשה.

המחקר בחיבורי אבות הכנסייה נקרא פאטרולוגיה.

==האבות השליחים==
האבות השליחים היו תאולוגים נוצרים שחיו במאות ה-1 וה-2 לספירה, אשר מאמינים כי הכירו באופן אישי חלק משנים-עשר השליחים, או שהושפעו מהם באופן משמעותי . כתביהם, על אף שהם פופולריים בנצרות הקדומה, לא נכללו בסופו של דבר בקאנון של הברית החדשה לאחר שהגיע לצורתו הסופית. רבים מהכתבים נובעים מאותה תקופת זמן ומיקום גאוגרפי כמו יצירות אחרות של ספרות נוצרית מוקדמת, שהפכו להיות חלק מהברית החדשה, ונראה שחלק מהכתבים שנמצאו בקרב האבות השליחים זכו להערכה רבה באותה מידה. כחלק מהכתבים שהפכו לברית החדשה. שלושת הראשונים, קלמנט, איגנטיוס ופוליקרפוס, נחשבים לעיקריים.

==האבות היוונים==
אלה שכתבו ביוונית נקראים האבות היוונים (הכנסייה). בנוסף לאבות השליחים, האבות היוונים המפורסמים כוללים: יוסטינוס מרטיר, אירנאוס מליון, קלמנט מאלכסנדריה, אתנסיוס מאלכסנדריה, האבות הקפדוציים (בזיליקום מקיסריה, גרגורי נאציאנס, גרגוריוס מניסה), פטר מסבסט, דיודורוס מטרסוס., תיאודור ממופסואסטיה, יוחנן כריסוסטום, קירילוס מאלכסנדריה, מקסימוס המוודה ויוחנן מדמשק.

==האבות הסוריים==
כמה אבות כנסייה כתבו בסורית; רבות מיצירותיהם תורגמו רבות גם ללטינית ויוונית. זה כולל את אפרהת, יעקב מניסיביס, אפרים, נסאי, יעקב מסרוג, חננה, אבא, אברהם מאיזלא, בבאי, הורמיזד ויצחק מנינוה.

==אבות המדבר==
אבות המדבר היו נזירים מוקדמים שחיו במדבר המצרי. למרות שהם לא כתבו הרבה כמו אבות כנסייה אחרים, גם השפעתם הייתה רבה, והם מיוחסים לתחילת העיסוק בנזירות, ולקידוד רבים ממאפייניה. ביניהם פאולוס מתבאי, אנתוני הגדול ופצ'ומיוס. רבות מהאמירות שלהם, הקצרות בדרך כלל, נאספות ב- Apophthegmata Patrum ("אמרי אבות המדבר").
==חקר אבות הכנסייה==
חקר אבות הכנסייה ידוע כפטריסטיקה.

יצירות של אבות בנצרות הקדומה, לפני הנצרות של ניסיה, תורגמו לאנגלית באוסף מהמאה ה-19 "אבות אנטה-ניקנה". אלה של המועצה הראשונה של ניקאה וממשיכים דרך המועצה השנייה של ניקאה (787) נאספים בניקנה ובאבות שלאחר ניקיה.

==קישורים חיצוניים==

* [http://www.ccel.org/fathers.html/ מחיבורי אבות הנצרות] 
* [http://www.earlychristianwritings.com כתבי אבות הכנסייה] 
* 

*
קטגוריה:היסטוריה של הנצרות
קונטרפאקט

קונטרפאקט (באנגלית: Contrafact) היא שיטת הלחנה בה כותבים יצירה חדשה על הרמוניה של יצירה קיימת ולרוב המלודיה החדשה מכסה את ההרמוניה המוכרת. השיטה הייתה בשימוש הרב ביותר בשנות ה-30 וה-40 בתקופת פריחתו של הבי בופ, מכיוון שאפשר לרשום זכויות יוצרים על מלודיה ולא על המהלך ההרמוני המלווה. דבר זה נתן לנגני הג'אז אפשרות לאלתר ולהקליט הרמוניות של נגנים אחרים מבלי לשלם או לבקש רשות.

אין לבלבל את הקונטרפאקט עם ציטוטים מוזיקליים, שכן בציטוטים אלה משאיל המלחין מרכיב מוזיקלי מיצירה אחרת.

במוזיקה קלאסית קיימות דוגמאות לקונטרפאקט מהמאה ה-16 ועד היום. בשנת 1969 כתב ג'ון קייג' את היצירה "Cheap Imitation" ("חיקוי זול") על ידי שינוי שיטתי של התווים מהקו המלודי של היצירה "סוקרייט" של אריק סאטי. המונח קונטרפאקט לא קיבל הכרה רחבה בתאוריה הקלאסית.

==דוגמאות לקונטרפאקט==
דוגמאות בולטות לשימוש בקונטרפאקט הן הקטע "Donna Lee" של צ'ארלי פארקר ומיילס דייוויס שנכתב על ההרמוניה "Back Home Again in Indiana", הקטע "Groovin' High" של דיזי גילספי שנכתב על ההרמוניה "Whispering". אך הדוגמה הבולטת ביותר מתחום הג'אז הוא הקטע "I Got Rhythm" של ג'ורג' גרשווין על-פיו נכתבו אין ספור סטנדרטים נוספים ואף קיבל את המונח רית'ם צ'יינג'ס.

קטגוריה:טכניקות מוזיקליות
פטרה ס. אאורליאן

פטרה ס. אאורליאן (ברומנית: Petre S. Aurelian; 1833–1909) היה פוליטיקאי רומני, שכיהן כחבר הפרלמנט הרומני, סנטור וזמן קצר כראש ממשלת רומניה (מה-2 בדצמבר 1896 עד ל-12 באפריל 1897).

בין השנים 1856–1860 למד פטרה אאורליאן בבוקרשט ולאחר מכן למד אגרונומיה בצרפת. לאחר חזרתו לרומניה, עבד כמהנדס במשרד לעבודות ציבוריות וכפרופסור בבית הספר החקלאי בפרברי בוקרשט.

בין השנים 1877–1878 ו-1887–1888 שירת כשר לעבודות ציבוריות. בין השנים 1882–1884 כשר החקלאות והחינוך.

בשנת 1871 נבחר פטרה לאקדמיה הרומנית ובמקביל להיותו ראש ממשלה נבחר גם ב-1896 כנשיא האקדמיה.

פטרה נפטר בבוקרשט ב-24 בינואר 1909.

==קישורים חיצוניים==

קטגוריה:פוליטיקאים רומנים
קטגוריה:חברי האקדמיה הרומנית
קטגוריה:ראשי ממשלת רומניה
קטגוריה:חברי הפרלמנט הרומני

קטגוריה:רומנים שנולדו ב-1833
קטגוריה:נפטרים ב-1909
גאורגה קנטאקוזינו

גאורגה גריגורה קנטאקוזינו (ברומנית: Gheorghe Grigore Cantacuzino; 22 בספטמבר 1833 – 22 במרץ 1913) היה פוליטיקאי רומני, שמרן, ששירת פעמיים כראש ממשלת רומניה.

קנטאקוזינו נולד למשפחת האצולה קנטאקוזינו, צאצאיהם של וויבודים רומנים. לטענת המשפחה מקורם ביוחנן השישי קנטקוזינוס, קיסר האימפריה הביזנטית. הוא היה בעל אדמות אמיד שבנה את ארמון קנטאקוזינו בבוקשט (כיום מוזיאון ג'ורג'ה אנסקו) ואת טירת קנטאקוזינו בבושטן. היה מכונה ה"נבאב".
ארמון קנטאקוזינו (כיום מוזיאון [[ג'ורג'ה אנסקו)]]

קנטאקוזינו היה ראש המפלגה השמרנית משנת 1899 ועד 1907, שימש כשר ולאחר מכן כראש ממשלת רומניה בפעם הראשונה מ-23 באפריל 1899 ועד 19 ביולי 1900 ובפעם השנייה בשנים 1904–1907.

==קישורים חיצוניים==

קטגוריה:פוליטיקאים רומנים
קטגוריה:משפחת קנטאקוזינו
קטגוריה:ראשי ממשלת רומניה
קטגוריה:שרי המשפטים של רומניה
קטגוריה:רומנים חברי הבונים החופשיים
קטגוריה:ילידי 1832

קטגוריה:נפטרים ב-1913
קוקר ספניאל

קוקר ספניאל (באנגלית: Cocker Spaniel) הוא גזע של כלב ציד בגודל בינוני. ישנם שני גזעים של כלבי קוקר ספניאל: קוקר ספניאל אנגלי וקוקר ספניאל אמריקאי. מקורו של הקוקר ספניאל באנגליה. מקובל לחשוב שהמלה "קוקר" נגזרה מהשימוש שנעשה בו לציד חרטומן היערות ("Woodcock" באנגלית).

באנגליה, שימש הקוקר ספניאל ככלב ציד וצד עופות. כלבי הקוקר ספניאל האנגליים הגיעו לאמריקה בסוף המאה ה-19. עופות הציד באמריקה היו על פי רוב קטנים יותר מהעופות האנגליים, לכן ממדי הכלב הוקטנו ונעשו בו שינויים נוספים בדרך של ברירה מלאכותית. במהרה התפתח סוג שונה מהקוקר ספניאל האנגלי, ובשנות ה-30 של המאה ה-19 הקוקר ספניאל האמריקאי הוכר כגזע נפרד.

הקוקר ספניאל נחשב לאחד מגזעי הכלבים החכמים ביותר ולבעל אופי צייתן וחברותי ביותר. בישראל משמשים כלבי הקוקר ספניאל ככלבי משטרה. הם משמשים בתפקידי איתור סמים וחומרי נפץ בשל נאמנותם וחוש הריח החזק שלהם.

== תסמונת הזעם<ref></ref> ==
חלק מהכלבים מגזע הקוקר ספניאל נושאים מחלה תורשתית בשם "Rage Syndrome" (בעברית: "תסמונת הזעם"). המחלה נפוצה בעיקר אצל זכרים, והסימפטומים מתחילים להופיע כבר בגיל שבעה חודשים (אם כי נצפו מקרים שהסימפטומים החלו להופיע כבר בגיל שלושה חודשים).

הסימפטום של המחלה הוא תוקפנות ללא התגרות מצד האובייקט שהוא בדרך כלל הבעלים או חיית מחמד אחרת. כלב הסובל מהמחלה יחל לתקוף את האובייקטים שלידו בפתאומיות. בנוסף לתוקפנות הפתאומית, ניתן לצפות בשינוי באישונים של הכלב. התקיפה מסתיימת בפתאומיות, בדיוק כפי שהחלה. ברוב המקרים, הכלב מגיע אל הבעלים ומתחנף כאילו הוא מבין שעשה מעשה רע.

== קישורים חיצוניים ==

* 
* [https://web.archive.org/web/20100215005015/http://www.spanieljournal.com/bkolehouse.html מאמר אודות ההיסטוריה של הגזע והגזעים שהתפצלו ממנו] (באנגלית)
==הערות שוליים==

קטגוריה:הקבוצה השמינית של הפדרציה הבין-לאומית לכלבנות
קטגוריה:הקבוצה השלישית של מועצת הכלבנות האוסטרלית הלאומית
קטגוריה:הקבוצה הראשונה של מועדון הכלבים הקנדי
קטגוריה:גזעי כלבים
תאודור רוסטי

תאודור רוסטי (ברומנית: Theodor Rosetti; 4 במאי 1837 - 17 ביולי 1932) היה סופר ופוליטיקאי רומני, ששירת כראש ממשלת רומניה מ- 13 באפריל 1888 ועד 11 באפריל 1889.

==קישורים חיצוניים==

קטגוריה:פוליטיקאים רומנים
קטגוריה:ראשי ממשלת רומניה

קטגוריה:ילידי 1837
קטגוריה:רומנים שנפטרו ב-1923
ספיריט אוף סנט לואיס

[[צ'ארלס לינדברג ליד המטוס "ספיריט אוף סנט לואיס" רגעים לפני ההמראה ב-21 במאי 1927]]
תמונת הספיריט אוף סנט לואיס
בול מארצות הברית, 1927
הספיריט אוף סנט לואיס (באנגלית: Spirit of St. Louis) היה מטוס חד מנועי מדגם Ryan NYP, המטוס הראשון שחצה בטיסה ישירה את האוקיינוס האטלנטי ללא עצירת ביניים – מרחק של 5,810 קילומטר. הטיסה ארכה 33 שעות ושלושים דקות משדה התעופה רוזוולט בלונג איילנד שבניו יורק עד פריז שבצרפת. את המטוס הטיס צ'ארלס לינדברג, ב-21 עד ה-22 במאי שנת 1927. המטוס נקרא על שם העיר סנט לואיס במיזורי שם גרו צ'ארלס לינדברג ומממן הטיסה שלו.

== המטוס ==
המטוס תוכנן על ידי רונלד א. הול ונבנה על ידי יצרן המטוסים ראיין איירונאוטיקל קומפני מסן דייגו, קליפורניה. התכנון התבסס על המודל Ryan M-2 שהיה מטוס דואר שנבנה בשנת 1926. המטוס תוכנן ונבנה בשיתוף עם לינדברג בשנת 1927 ויצא משימוש ב-30 באפריל 1928. נבנה מטוס יחיד מהדגם הזה בעלות של 10,000 דולר.

כדי להגדיל את טווח הטיסה של המטוס, נוסף מכל דלק בחזית המטוס במקום החלונות הקדמיים, דבר שהקשה על הטיסה ודרש שימוש בפריסקופ, אך שיפר את טווח הטיסה ואת מיקום מרכז הכובד של המטוס. כדי להקטין את המשקל צומצם הצוות לאדם אחד, ולינדברג היה גם הטייס וגם הנווט.

לאחר הצלחת הטיסה מעל האוקיינוס האטלנטי, לינדברג ערך מטס של רצון טוב במרכז אמריקה עם מטוס הספיריט אוף סנט לואיס. לכבוד האירוע הונפק בול מיוחד בפנמה. ניקרגואה הנפיקה בול לכבוד היובל לטיסת חציית האטלנטיק. הטיסה נחשבת נקודת ציון חשובה בהיסטוריה של התעופה וצ`ארלס לינדברג זכה להערכה רבה ונחשב בארצות הברית גיבור לאומי. המטוס מוצג כיום במוזיאון האוויר והחלל הלאומי בוושינגטון.

== תכונות וביצועים ==
* נפח שימושי – 1,703 ליטרים
* יחס משקל להספק – 10.4 קילוגרם לכח סוס

== לקריאה נוספת ==
<div style="text-align: left; direction: ltr; margin-left: 1em;">
* Hall, Donald A. Technical Preparation of the Airplane "Spirit of St. Louis" N.A.C.A. Technical Note #257. Washington: National Advisory Committee for Aeronautics, July 1927.
* Lindbergh, Charles A. We. New York: Grosset & Dunlap Publishers, 1927.
* Nevin, David, ed. The Pathfinders (The Epic of Flight, v. 2). Alexandria, Virginia: Time-Life Books, 1980 .
* Berg, A. Scott. Lindbergh. New York: G.P. Putnam`s Sons, 1998. .
* Lindbergh, Charles A. Charles A. Lindbergh: Autobiography of Values. New York: Harcourt Brace Jovanovich, 1977. .
</div>

== קישורים חיצוניים ==

* [http://www.nasm.si.edu/exhibitions/gal100/stlouis.html נקודות ציון בתעופה – הספיריט אוף סנט לואיס]
* [http://www.charleslindbergh.com/plane/index.asp אתר צ`ארלס לינדברג]
* [http://www.charleslindbergh.com/plane מטוס הספיריט אוף סנט לואיס]
* [http://www.charleslindbergh.com/history/timeline.asp לוח הזמן בתעופה]
* [http://www.grc.nasa.gov/WWW/K-12/aerosim/LessonHS97/SpiritofStLouis.html ההיסטוריה של הספיריט אוף סנט לואיס]
* [http://us.imdb.com/title/tt0051003/photogallery סרט אמריקאי משנת-1957]
* 

הספיריט אוף סנט לואיס במוזיאון האוויר והחלל בארצות הברית

קטגוריה:מטוסים היסטוריים
קטגוריה:טיסה טרנס-אטלנטית
מנולאקה קוסטאקה יפוריאנו

מנולאקה קוסטאקה יֶפּוריאנו (ברומנית: Iepureanu או Manolache Costache Epureanu; 1823–1880) היה פוליטיקאי רומני, נבחר כנציג המפלגה השמרנית פעמיים כראש ממשלת רומניה. הוא נבחר בפעם הראשונה ב-1870, ובפעם השנייה ב-1876. כיהן בשנים 1872–1873 כשר המשפטים.

==ביוגרפיה==
מנולאקה (או אמנואיל) קוסטאקה יפוריאנו נולד בעיר ברלאד בחבל מולדובה.
למד בהיידלברג, בברלין, גטינגן ויינה, שבה סיים את הדוקטורט למשפטים בשנת 1839.
בחזרתו למולדתו השתתף בתנועת האופוזיציה נגד השליט מיכאיל סטורדזה שהכינה את אירועי 1848 במולדובה. נעצר ונשלח בליווי צמוד, יחד עם עוד חמישה מהפכנים, לטורקיה. אולם בדרך, בגאלאץ, הצליח להימלט. כבר בשנת 1849 חזר למולדובה.

השתתף באופן פעיל במאבק למען איחוד שתי הנסיכויות הרומניות, זאת בתוקף תפקידו כחבר הדיוואן (ועד) האד הוק של מולדובה (1857) וכחבר באספה הבוחרת (1858).
הקריירה הפוליטית שלו פרצה עם בחירת הקולונל אלכסנדרו יואן קוזה לראשות שתי הנסיכויות הרומניות גם יחד, כשעדיין הממשלות נשארו נפרדות.
בין 27 באפריל 1859 - 5 בינואר 1860 יפוריאנו התמנה לראש ממשלת מולדובה.
מדיניותו כללה צעדים ראשונים לקראת הסרת פריבילגיות, הלאמת נכסי המנזרים הנקראים chinovii. מודרניזציה של הצבא, כולל הקמת גדוד של הנדסה קרבית. כמו כן ניסה להקים בנק לאומי ובנק לאשראי.

בין 14 ביולי 1860 - 14 באפריל 1861 היה למולדבי היחיד בראש ממשלת ולאכיה.
בשנת 1866 עמד בראש הממשלה שהחליטה להזמין נסיך זר על מנת להמליכו ברומניה.

בין אוקטובר 1872 למרץ 1873 כיהן כשר המשפטים בממשלה השמרנית של לסקר קטרג'יו. בהמשך עבר לשורות האופוזיציה הליברלית. בשנת 1876 התמנה לראש ממשלה, הפעם מטעם הליברלים. מאוחר יותר הצטרף בחזרה למפלגה השמרנית.

נפטר בשלאגנבאד בדוכסות נסאו בגרמניה.

==כתביו==
*Chestia locuitorilor privită din punctul de vedere al Regulamentului organic - 1866 -
(סוגיית התושבים מבחינת התקנון האורגני)
*Despre pretinsa rescumpărare a căilor ferate - 1879* (על פדיונן כביכול של מסילות הברזל).

==קישורים חיצוניים==

==הערות שוליים==

קטגוריה:פוליטיקאים רומנים
קטגוריה:ראשי ממשלת רומניה
קטגוריה:שרי המשפטים של רומניה
קטגוריה:אביב העמים: אישים
קטגוריה:רומנים שנולדו ב-1823
קטגוריה:רומנים שנפטרו ב-1884
אוליגומר

נוסחה ל[[תגובה כימית ליצירת אוליגומר גליצרין (מימין). הגליצרין מורכב משני מונומרים שונים]]
בכימיה, אוליגומר (מיוונית ολιγος, אוליגוס - "אחדים") היא מולקולה המורכבת ממספר קטן של יחידות, "מונומר". זאת בניגוד לפולימר - מולקולת ענק, המורכבת ממספר רב של יחידות "מונומר". מונחים ייעודיים נפוצים הם דימר, טרימר וטטרמר - מולקולות שמכילות שתיים, שלוש וארבע יחידות מונומר בהתאמה. אוליגומריזציה היא תהליך פלמור של מספר מונומרים קטן. ההבחנה בין אוליגומר לפולימר אינה חדה, כיוון שהיא מבוססת רק על מספר היחידות החוזרות, המונומרים. בשימוש נפוץ, מולקולות בהן פחות מכמה עשרות מונומרים נקראות "אוליגומר", ומולקולות ארוכות יותר "פולימר".

בביוכימיה, המושג אוליגומר מתייחס לקומפלקס שמורכב מצירוף של מספר מקרומולקולות כמו מבנה רביעוני של חלבון, שמורכב ממספר תתי חלבונים זהים, הקשורים בקישור לא קוולנטי.

שימוש נפוץ במחקר הביולוגי בעזרת מבנים אוליגומריים המשמשים גלאים ובנויים למשל ממקטע DNA או RNA חד-גדילי קצר, המשמש בניסויי הכלאה של חומצות גרעין (Nucleic acid hybridization) או היברידיזציה באתר

המושג מתייחס גם לקומפלקס חלבון המורכב משתי תת-יחידות ומעלה. במקרה זה, קומפלקס המורכב מתת-יחידות חלבוניות שונות מכונה "הטרו-אוליגומר". בהתאמה, כאשר קיים רק סוג אחד של תת-יחידה, ניתן לקרוא לקומפלקס "הומו-אוליגומר" (לדוגמה קולגן שהוא הומו-טרימר).

==דוגמאות==
* אוליגוסכרידים
*אוליגודנדרוציטים

==ראו גם==
*פולימר
*פלמור

*

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות
הסכם אלכסנדרופול

הסכם אלכסנדרופול (בטורקית: Gümrü Antlaşması) היה הסכם שלום שנחתם ביום 2 בדצמבר 1920 בעיר אלכסנדרופול, כיום גיומרי בארמניה, ואשר סיים את מלחמת טורקיה–ארמניה שהתחוללה מ-24 בספטמבר 1920 ועד ליום חתימת ההסכם בין כוחות האספה הלאומית הגדולה של טורקיה לבין הרפובליקה הדמוקרטית של ארמניה. תנאיו של ההסכם סוכמו בין מפקד הכוח הצבאי הטורקי מוסה קזם קראבקיר, לאחר שכבש את העיר אלכסנדרופול והקים בה את מפקדתו ובין שר החוץ של ארמניה.

עיקרו של ההסכם היה בסעיף 10 בו הצהירה ארמניה כי היא מוותרת על השטחים שהוענקו לה לפי חוזה סוור שנחתם ב-10 באוגוסט 1920, ומתוך כך על רובן המכריע של תביעותיה לשטחים בתחומי אסיה הקטנה. עוד קבע ההסכם בסעיף 2 כי קו הגבול בין שתי המדינות יעבור לאורך התוואי שהוסכם בין רוסיה לבין האימפריה העות'מאנית כפי שנקבע בהסכם ברסט-ליטובסק מ-1918.

ההסכם היה אמור לזכות באשרור הפרלמנט הארמני בתוך חודש לכל היותר ממועד חתימתו, אך דבר זה לא נעשה מעולם שכן הצבא האדום שהחל את פלישתו לארמניה מכיוון אזרבייג'ן כשבוע לפני כן, כבש את ירוואן ב-4 בדצמבר 1920, ובכך באה עצמאותה של המדינה המותשת אל קיצה.

עשרה חודשים לאחר חתימת הסכם אלכסנדרופול, הוא הוחלף בהסכם קארס.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מלחמת העצמאות של טורקיה 
אלכסנדרופול
קטגוריה:ארמניה: היסטוריה
אלכסנדרופול
אלכסנדרופול
תרכובת אליציקלית

[[ציקלופרופאן - התרכובת האליציקלית הפשוטה ביותר]]
תרכובת אליציקלית היא תרכובת אורגנית שהיא אליפטית וגם טבעתית. התרכובת מכילה טבעת אחת או יותר המורכבת מאטומי פחמן הקשורים בקשרים רוויים או בלתי רוויים (כמו קשר כפול), אך אינן בעלות אופי ארומטי. לתרכובות האליציקליות יכולות להיות גם שרשראות צד אליפטיות.

בין התרכובות האליציקליות - ציקלואלקאנים כמו ציקלוהקסאן, תרכובות ציקלואלקניות רב טבעתיות, תרכובות ספירו (בהן לשתי טבעות יש אטום משותף אחד), ועוד.

קבוצה מחוץ למבנה הטבעתי בתרכובות מסוג זה מכונה "קבוצה אקסוציקלית".

==קישורים חיצוניים==
* [http://goldbook.iupac.org/A00216.html תרכובת אליציקלית] בספר הזהב של IUPAC
* 

קטגוריה:כימיה אורגנית
קטגוריה:תרכובות אורגניות
אירווינג קפלן

אירווינג ("אירב") קפלן (באנגלית: Irving Kaplan; נולד ב-5 באוגוסט 1933) הוא במאי טלוויזיה, שחקן ומפיק ישראלי ממוצא אמריקאי.
==תולדות חייו==
קפלן נולד בארצות הברית וב-1969 עלה לישראל משיקגו. בארצות הברית ביים תוכנית טלוויזיה לילדים, היה זמר מוזיקת פולק ומנהל מחנה קיץ לילדים יהודיים.

קפלן ביים וכיכב בסדרות הטלוויזיה הקלאסיות של הטלוויזיה החינוכית להוראת אנגלית: "Neighbours", "Here we are" ו-"The Sheriff of Hollywood Hills". קפלן ביים גם חלק ניכר מפרקי זהו זה! ואת קלטת הילדים "ציפור הנפש" (1991, על פי סיפור של מיכל סנונית).

==חיים אישיים==
קפלן נשוי לאורה ואב לארבעה ילדים, בהם האמנים ירמי ואהרון קפלן, שאף השתתפו כשחקנים-ילדים במספר הפקות של אביהם.

==מעבודותיו==
* More About English, סדרת שיעורים באנגלית (1969- 1972), מנחה, מורה ושחקן
* The adventures of scooterman ("סקוטרמן"), סדרה להוראת אנגלית (1972), במאי ושחקן
* The Sheriff Of Hollywood Hills (השריף מגבעות הוליווד, "השריף", "שריף גודמן"), שחקן
* Here we are, סדרה להוראת אנגלית (1975), במאי
* מוזיקה בתיאטרון, סדרה בהנחית גארי ברתיני בשנות ה-70, במאי
* זהו זה!, סדרת בידור, במאי ושחקן אורח באחד הפרקים.
* שובו של השריף, תוכנית טלוויזיה (הטלוויזיה החינוכית), 1996, במאי ומפיק

== קישורים חיצוניים ==
* 

קטגוריה:במאי טלוויזיה ישראלים
קטגוריה:הטלוויזיה החינוכית הישראלית - אישים
קטגוריה:עולים בשנות ה-1960
קטגוריה:ישראלים ילידי ארצות הברית
קטגוריה:אמריקאים ישראלים
קטגוריה:אמריקאים שנולדו ב-1933
קטגוריה:ישראלים שנולדו ב-1933
קטגוריה:שיקגו: אישים
צבי הודי

צבי הודי (שם מדעי: Gazella bennettii) הוא מין של צבי המשתייך למשפחת הצבאיים. הצבי ההודי מצוי בדרום אסיה. בתי הגידול האופייניים לו הם ערבות, שטחים המיוערים ומדבריות. הם מצויים בעיקר במרכז ובמערב הודו, בצפון איראן ובמרכזה, בפקיסטן ובאפגניסטן. בעבר, הצבי ההודי היה נפוץ גם בצפון אפריקה ובחצי האי ערב. הוא בעל חיים סתגלתני מאוד שמותאם לסביבות מחיה שונות, החל ממישורים ועד הרים בגובה 1,500 מטרים.
== מאפיינים ==
גופו של הצבי ההודי רזה וחינני. פרט בוגר מתנשא לגובה 65 סנטימטרים ושוקל כ-23 קילוגרמים. צבע פרוותו של הצבי ההודי ומאפייניה משתנים בהתאם לעונות השנה: בקיץ הפרווה חלקה וצבעה אדמדם-צהבהב ברוב הגוף ולבנה בגחון, ואילו בחורף הפרווה עבה יותר. בשני צדי הפנים פסים כהים בין זווית העין לחרטום. הן לזכר והן לנקבה קרניים, והן מגיעות לאורך ממוצע של 10 - 13 סנטימטרים. הקרניים הארוכות ביותר המתועדות הגיעו לאורך של 39 סנטימטרים. אין מידע מדויק על תוחלת חייו של הצבי ההודי, אך משערים שהיא עומדת על כ-12 שנים, נמוך יחסית לצבאים אחרים. תזונתו מתבססת על מיני צמחים רבים - בהתאם לאזור ולעונת השנה - אולם הוא מעדיף עלווה רכה ומיני פירות שונים. לעיתים הוא אוכל גם אדמה, על-מנת לספק לגופו מינרלים חיוניים. אין עונת רבייה ספציפית בשנה, וההריון אורך כ-5.5 חודשים. 

הצבי ההודי ביישן, והוא נמנע מלהתקרב לבני אדם. מכיוון שהוא חי באזורים צחיחים, גופו של הצבי ההודי הסתגל לזמני מחסור ומסוגל לא לשתות זמן רב, ולקבל את הנוזלים הדרושים לו מעלים המכילים מים או מטיפות טל. לעיתים הצבי ההודי חי ביחידות, אולם בחלק מהמקרים הוא מסתובב בקבוצות קטנות של שלושה עד ארבעה פרטים, שיכולות להגיע אף ל-30 פרטים. הצבי ההודי פעיל בעיקר בשעות הבוקר ובין הערביים, על-מנת לשמור על אנרגיה ולא לבזבז נוזלים בשעות החמות של היום. הצבי ההודי איננו נתון בסכנת הכחדה. האוכלוסיות הפקיסטנית והאיראנית נמצאות במגמת ירידה, אולם האוכלוסייה ההודית יציבה יחסית ועומדת על למעלה מ-100,000 פרטים. המין מוגן על-פי חוק באיראן, בהודו ובאפגניסטן.

== קישורים חיצוניים ==

צבי מקפץ ב[[מהאראשטרה.]]
* [http://www.wii.gov.in/envis/ungulatesofindia/chinkara.htm מאמר מקיף] שעוסק בצבי ההודי

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:צבאיים
קטגוריה:הודו: יונקים
קטגוריה:איראן: יונקים
קטגוריה:מדבר טאר: בעלי חיים
קטגוריה:בעלי חיים שתוארו ב-1831